Discuție Wikipedia:Sfatul Bătrânilor/Arhiva 4

message: Chiar daca nu sunt un utilizator "super-batran" pe wiki, cred ca am o propunere demna de "Sfatul Batranilor". Scopul: simplificarea de mii de ori a accesului la articole pentru utilizatorii ce nu stiu, sau nu vor sa utilizeze diacritice pentru cautare. Mijlocul: pentru fiecare articol ce are diacritice in titlu, o versiune indirect fara diacritice sa fie creata. In cazul in care ambiguitati apar, pagina poate discrimina. 
Eu vad doua probleme: una politica (acceptati asa ceva?) si alta tehnica (se poate crea un bot care sa o faca?).
Pe de alta parte, mi s-sr parea ciudat sa fiu primul care s-a gandit la asta. Utilizator:Dpotop 6 decembrie 2005 22:22 (EET)
replies: text: >Există limba română fără diacritice? Dacă nu există, de ce să creem aşa ceva? Dacă există, dovedeşte-o! -Mihai | D 6 decembrie 2005 22:36 (EET)
replies: text: : Eu nu am propus articole fara diacritice, ci indirectii pentru cei care cauta fara diacritice. Nu e vorba de articole, ci de ajutor la cautare. Scopul meu e sa caut usor in ro.wikipedia. E o chestie de bun simt, folosita de motoarele de cautare contemporane. Nimic nu e schimbat in regulile de scriere a articolelor, nici in continutul lor. De exemplu, mi se pare ciudat ca scriind "Partidul National Liberal" sa nu gasesc articolul pe care il caut. :) User:Dpotop
Sînt de acord cu Dpotop că facilitatea de căutare pe Wikipedia este defectuoasă. Propunerea cea mai bună pe care o putem face este ca această funcţie să fie îmbunătăţită. Pentru asta avem nevoie de modificări la un nivel ceva mai adînc în MediaWiki. Nu ştiu ce presupune asta, va trebui neapărat să aflăm. Că tehnic este posibil n-am nici o îndoială. Dacă introduci "Partidul National Liberal" în Google găseşti şi paginile fără diacritice şi pe cele cu, ba al treilea rezultat este chiar articolul nostru de pe ro.wp. Faptul că Google ne găseşte face problema mai puţin gravă decît pare, pentru că o reduce la cei care folosesc funcţia de căutare de pe Wikipedia.
Problema e ce facem între timp. Redirecturile sînt într-adevăr o soluţie. Redirecturi făcute cu un bot sună cel mai bine. Dar mă gîndesc că dacă cineva tot se apucă să scrie botul poate face un efort suplimentar şi schimbă funcţia de căutare aşa încît să echivaleze a=ă=â, i=î, s=ş, t=ţ. Plus i=â pentru ortografia veche. Încearcă cineva? Ştie cineva cum procedează de exemplu ungurii, nemţii? Francezii au funcţia de căutare la fel de proastă ca a noastră, şi nu au redirecturi fără diacritice, asta probabil fiindcă tot francezul are tastatura setată corect.
În orice caz, Dpotop, te sfătuiesc să-ţi instalezi tastatura românească; o să te obişnuieşti rapid şi pe urmă o să-ţi vină greu să scrii fără diacritice. Dacă recurgem la redirecturi sau dacă schimbăm funcţia de căutare o facem pentru acei mulţi români care încă nu şi-au instalat tastatura românească, nu pentru editorii noştri. --AdiJapan ☎ 7 decembrie 2005 08:25 (EET)

text: Mihai uneori am senzaţia că te grăbeşti în unele reacţii. Omul doar a întrebat, iar întrebarea mi se pare extrem de interesantă. Aş fi de acord cu un bot, chiar şi pentru  denumirile de sfinţi, în sensul în care să existe şi Sfântul X, dar şi X din Y.Elerium |  Mesaje către Elerium 7 decembrie 2005 08:45 (EET).
replies: text: : Şi eu sunt de acord cu Dpotop şi dacă s-a întâmplat să mut o pagină la titlul corect cu diacritice am avut grijă să schimb peste tot link-ul de la vechea la noua pagină, dar la final nu am şters acea pagină, ci am lăsat exact pentru redirectare! --Vlad|-> 7 decembrie 2005 13:08 (EET)

text: Personal nu sunt de acord cu ideea de bot care să facă redirecturi automat -- aş prefera formula în care funcţia de căutare în sine operează "aproximările" fără diacritice şi propune articolele care se potrivesc (în caz că sunt mai multe), sau face redirect dacă e un singur match. De ce? Ca să nu avem mii de articole care conţin doar redirect-uri, şi la care trebuie făcută mentenanţă. Am să încerc să mă interesez în week-end dacă există aşa ceva sau s-a mai discutat pe alte Wikipedii. --Gutza 7 decembrie 2005 16:47 (EET)

text: N.B. Este vorba despre week-end-ul 10-11 decembrie şi intenţionez să mă ţin de cuvânt şi să mă interesez ce se poate face în direcţia modificării sau activării codului. De vreme ce nu a mai apărut nici un răspuns în cele două zile de la ultimul mesaj, asum că aţi aprobat propunerea mea. Drept care vă rog să nu iniţiaţi vreo altă soluţie în aceste două zile de week-end -- poate se rezolvă în varianta pe care am propus-o şi dacă începe altcineva să lucreze la o soluţie alternativă vor apărea dispute inutile. --Gutza 9 decembrie 2005 10:34 (EET)
replies: text: :Iniţiativa ta vine exact pe direcţia propunerii mele, deci evident că te susţin. Este o soluţie incomparabil mai bună decît orice altceva. Ca atare sînt de acord să nu pornim nici o acţiune de generare automată a redirecturilor, pînă ne lămurim. Dimpotrivă, dacă problema se poate rezolva prin ajustarea funcţiei de căutare, propun ştergerea tuturor redirecturilor făcute pe motiv de diacritice. Asta se poate face şi manual şi automat. --AdiJapan ☎ 9 decembrie 2005 12:27 (EET)
replies: text: :: Google găseşte paginile corecte cu diacritice dacă sunt căutate şi fără diacritice. Pentru motorul de căutare Wikipedia ce se poate face? Ce se întâmplă la alte Wikipedii (de ex. fr unde sunt caractere cu accente). --Vlad|-> 9 decembrie 2005 14:48 (EET)
replies: text: ::: Pe Wikipediile în alte limbi din Europa de Vest (e.g. fr, de, es), vorbitorii limbilor respective nici nu visează să scrie fără diacritice, iar asta din cauza faptului că au avut o tranziţie "naturală" de la maşinile de scris localizate (aşa cum existau şi pentru română) la tastaturi localizate. România şi ţările din Europa de Est n-au prins introducerea tastaturilor într-un mediu deschis, comercial, aşa că nu şi-a mai bătut nimeni din exterior capul să localizeze pentru nişte limbi în care nu aveau piaţă de desfacere. Aşa că mai rezonabil ar fi să întrebăm pe Wikipedia cehă, ungară sau poloneză, de exemplu, mai degrabă decât pe cea franceză sau germană. --Gutza 10 decembrie 2005 21:04 (EET)

text: Din păcate se pare că nu mă voi putea ţine de cuvânt -- din cauza unor probleme de reţea nu am acces la contul meu de mail, şi singura modalitate cu şanse de a primi un răspuns ar fi fost să întreb pe mailing list. Am să încerc să întreb pe Wikipediile cz/hu/pl dacă ei au vreo soluţie. --Gutza 10 decembrie 2005 21:04 (EET)

text: Update: în sfârşit m-am urnit şi am întrebat pe wikitech -- să vedem ce-or răspunde. Mulţumesc pentru reminder, AdiJapan! --Gutza 15 ianuarie 2006 17:16 (EET)
thread_title: Indirectii fara diacritice